Eleanor Helin

Eleanor Key Francis ”Glo” Helin (s. Francis; 19. marraskuuta 1932 – 25. tammikuuta 2009MPML) oli yhdysvaltalainen astronomi. Hän oli NASAn Jet Propulsion Laboratoryn Near Earth Asteroid Tracking (NEAT) -ohjelman päätutkija. Hän jäi eläkkeelle 2002.

Helin löysi yksin tai yhdessä toisen kanssa 872 asteroidia, esimerkiksi kaksi ensimmäistä Aten-asteroidia: 2062 Aten ja 2100 Ra-Shalom; Apollo-asteroidit 4660 Nereus, 4769 Castalia ym. useita Amor-asteroideja; kolme Troijalaista asteroidia, esimerkiksi 3240 Laocoon; ja 9969 Braille.

Hän myös löysi yksin tai yhdessä toisen kanssa komeettoja, esimerkiksi säännölliset komeetat 111P/Helin-Roman-Crockett, 117P/Helin-Roman-Alu ja 132P/Helin-Roman-Alu.

Helinin löytämäksi on merkitty kohde, joka nykyisin tunnetaan nimillä asteroidi 4015 Wilson-Harrington ja komeetta 107P/Wilson-Harrington. Vaikka Wilson ja Harrington tekivät löydön muutama vuosikymmen ennen häntä, heidän havaintonsa eivät todistaneet sen kiertorataa, vaan vasta Helinin havainto osoitti sen.

Asteroidi 3267 Glo on nimetty hänen mukaansa ("Glo" oli Helinin lempinimi).

Helin toimi aktiivisesti California Institute of Technologyssa ja Jet Propulsion Laboratoryssa planeettojen tutkimuksen ja tähtitieteen parissa yli kolmekymmentä vuotta. 1970-luvun alussa hän käynnisti Palomar Observatoryn Palomar Planet-Crossing Asteroid Surveyn (PCAS). Tämä ohjelma vastaa tuhansien kaiken tyyppisten asteroidien löytymisestä.

Helin organisoi ja koordinoi 1980-luvulla International Near-Earth Asteroid Surveyn (INAS) ja edisti asteroideihin kohdistuvaa maailmanlaajuista kiinnostusta. Saavutuksistaan hän sai NASAn Exceptional Service Medalin.

Johdettuaan lähes 25 vuotta PCAS-valokuvatutkimusohjelmaa Palomarista Helin keskittyi uuteen päivitettyyn Near Earth Asteroid Tracking (NEAT) etsintäohjelmaan. Hän oli ohjelman keskeinen tutkija toimien JPL:stä käsin. Hänelle myönnettiin vuonna 1997 JPL Award for Excellence. Hänelle myönnettiin myös NASAn Group Achievement Award for the NEAT Team.

Joulukuusta 1995 toiminnassa ollut NEAT on ensimmäinen autonominen tarkkailuohjelma; paikalla ei ole JPL:n työntekijöitä, vaan ainoastaan JPL Sunspark -tietokone, joka ajaa tarkkailuohjelma öisin ja välittää datan aamulla JPL:lle, jossa työntekijät tarkistavat ja vahvistavat sen. NEAT on havainnut yli 26 000 kohdetta, esimerkiksi 31 Maan lähellä olevaa asteroidia, kaksi pitkäperiodista komeettaa ja ainutkertaisen kohteen 1996 PW, asteroidin (e = 0.99012940).

Hänen puolisonsa oli Ronald P. ”Ron” Helin.Nasa

 Pikkuplaneettoja 
 Löydettyjä asteroideja: 872(Tähän on luetteloitu heinäkuusta 2006 alkaen vain muutamia harvinaisia) 2062 Aten  tammikuuta 7. 1976  Aten-asteroidi 2100 Ra-Shalom  10. syyskuuta 1978  Aten-asteroidi 2135 Aristaeus1  17. huhtikuuta 1977  Apollo-asteroidi 3360 Syrinx2  4. marraskuuta 1981  Apollo-asteroidi 3752 Camillo3  15. elokuuta 1985  Apollo-asteroidi 4897 Tomhamilton  22. elokuuta 1987  päävyöhyke 3757 Anagolay  14. joulukuuta 1982  Amor-asteroidi 3988 Huma  4. kesäkuuta 1986  Amor-asteroidi 4015 Wilson-Harrington  15. marraskuuta 1979  komeetta 4034 Vishnu  2. elokuuta 1986  Apollo-asteroidi 4055 Magellan  24. helmikuuta 1985  Amor-asteroidi 4197 Morpheus4  11. lokakuuta 1982  Apollo-asteroidi 4660 Nereus  28. helmikuuta 1982  Apollo-asteroidi 4769 Castalia  9. elokuuta 1989  Apollo-asteroidi 4957 Brucemurray  15. joulukuuta 1990  Amor-asteroidi 5653 Camarillo5  21. marraskuuta 1992  Amor-asteroidi 6456 Golombek5  27. heinäkuuta 1992  Amor-asteroidi 6489 Golevka  10. toukokuuta 1991  Apollo-asteroidi 7336 Saunders  6. syyskuuta 1989  Amor-asteroidi 8013 Gordonmoore  18. toukokuuta 1990  Amor-asteroidi 9969 Braille5  27. toukokuuta 1992  26858 Misterrogers  21. maaliskuuta 1993 1 Schelte J. Busin kanssa
2 R. Scott Dunbarin kanssa
3 Maria A. Baruccin kanssa
4 Eugene M. Shoemakerin kanssa
5 Kenneth J. Lawrencen kanssa

Lähteet

Aiheesta muualla
Women in Science & Technology Month 1998 June 12, WITI museum

Luokka:Yhdysvaltalaiset tähtitieteilijät
Luokka:Vuonna 1932 syntyneet
Luokka:Vuonna 2009 kuolleet